Spurganai

Spurganai (žemaidi Spurganē) on küla Leedus Mažeikiai rajoonis Tirkšliai vallas. Küla asub Viešetė jõe ääres.

Küla territooriumil asub Geidžiai kalmistu.

Asula on saanud nime Spurgana-nimelise isiku järgi. Kohaliku legendi kohaselt on nimi tulnud aga sellest, et seal kasvatati vanasti humalat. Sealsed humalakäbid (spurgas) olid eriti uhked.

Küla on esmamainitud 1569. aastal, mil see kuulus Tirkšliai mõisale.Feodalinių žemės valdų Lietuvoje inventorių aprašymas. V. Abramavičius. - Vilnius, 1963, lk. 49. Viešetė jõel oli ka vesiveski ja paisjärv. 1954. aastal vahistati külas kolm Leedu metsavenda.Lietuvos gyventojų genocido ir rezistencijos tyrimo centro pranešimas, 2006 a.

 Kaitstavad mälestised 

Muinsuskaitse all on Geidžiai kalmistu vanem osa, mis jääb küla piiridesse.Geidžių kapinynas

Ka jääb küla administratiivpiiridesse üks kaitse all olev talu. Talukompleksist on kaitse all elumaja, ait, laut ja kuur, üks majandushoone kaitse all ei ole. Kompleks asub aadressil Tirkšlių g. 30.Tirkšlių etnoarchitektūrinė sodyba Elumaja on lihtne ühekorruseline mansardkorrusega ehitis, millel on dekoratiivne kahe poolega uks.Tirkšlių etnoarchitektūrinės sodybos namas Ait on ühekorruseline puidust hoone, millel on kõrvalehitis ja aidaesine.Tirkšlių etnoarchitektūrinės sodybos svirnas Kaitse all olev laut on maakividest vundamendiga puidust ehitis. Laut on L-kujulise põhiplaaniga.Tirkšlių etnoarchitektūrinės sodybos tvartas Ka kuur on maakividest vundamendiga ühekorruseline puithoone.Tirkšlių etnoarchitektūrinės sodybos daržinė, vad. rėja

Elanikkond

<tr valign=top><td>
 269 (1902)
 407 (1923)
 295 (1959)
 281 (1970)
 224 (1979)
<td>
 165 (1986)
 146 (1989)
 173 (2001)
 169 (2011)
 136 (2021)

 Viited 

 Välislingid 
Küla Mažeikiai piirkonna entsüklopeedias

Kategooria:Mažeikiai rajooni külad